alexandrainst/scandi-wiki huggingface dataset:
Massif des Cerces

Massif des Cerces er eit område i dei franske Alpane på grensa mellom Frankrike og Italia. På den franske sida høyrer fjellkjeda til departementa Hautes-Alpes og Savoie.

Massivet består av fleire mindre fjellkjeder, som Mont Thabor, Grand Galibier, Mont Chaberton og Rois Mages. Det grensar til Vanoise-massivet i nord, Massif du Mont-Cenis i nordaust, Dei cottiske Alpane i aust, Massif du Queyras og Massif des Écrins i sør, og Massif d'Arvan-Villards i vest.

Fjellkjeda grensar i nord til elva Arc i Mauriennedalen, og til elva Guisane i sør.

Høgste fjelltoppane 
 Grand Galibier, 3 229 m
 Roche Bernaude, 3 225 m
 Pic du Thabor, 3 207 m
 Mont Thabor, 3 178 m
 Mont Chaberton, 3 136 m
 Pointe des Cerces, 3 097 m
 Roche Noire, 3 085 m
 Gran Bagna, 3 080 m
 Roc Termier, 3 078 m
 Pic de la Moulinière, 3 073 m
 Cime de la Planette, 3 071 m
 Punta Nera, 3 046 m
 Rochers des Grands Becs, 3 044 m
 Grand Argentier, 3 042 m
 Roche Colombe, 3 023 m

Skistader 
 Valloire
 Valmeinier
 Valfréjus

Cerces
Cerces
Chartreuse

Chartreuse (fransk Massif de la Chartreuse) er ei fjellkjede aust i Frankrike som strekkjer seg frå Grenoble til Bourgetsjøen. Ho er ein del av Préalpes.

Fjelltoppar 
 Chamechaude, 2 082 m
 Dent de Crolles, 2 062 m
 Grand Som, 2 033 m
 la Grande Sure, 1 920 m
 Granier, 1 938 m
 Dent du Chat, 1 390 m

Geologi 
Litologien er dominert av kalkstein, og fleire hundre kilometer med grottesystem ligg under fjella, inkludert det verdskjende Dent de Crolles-systemet, som er 60 km langt.

Skistader 
 Le Désert d'Entremont, der bruken av truger har vorte særleg utvikla 
 Saint-Pierre-de-Chartreuse
 Col de Porte (1 326 m)
 Le Sappey-en-Charteuse
 La Ruchère (langrenn)
 Saint-Hilaire-du-Touvet

Ymse 
Chartreuse har gjeve namn til:
 klosteret Grande Chartreuse, overhodet for Karteuserordenen
 Chartreuse-likør, framstilt under munkane sitt oppsyn. 
 Fargen Chartreuse, den grønaktige fargen på Chartreuse-likøren.

Bakgrunnsstoff 
 Chartreuse: Ein vandre guide

Fjellkjeder i Alpane
Fjellkjeder i Frankrike
Isère
Savoie
Chaîne des Puys

Chaîne des Puys er ei vulkansk fjellkjede i Massif Central i Frankrike. Kjeda er 40 km lang, og har fleire vulkanske trekk, som kjegler, lavadomar og krater. Det høgaste punktet er lavadomen Puy de Dôme, som ligg om lag midt i fjellkjeda. 

Kjeda er kjend for den vulkanske historia si, sidan ho vart utforska av den engelske geologen George Julius Poulett Scrope i 1820-åra. I 1827 gav han ut klassikaren Memoir on the Geology of Central France, including the Volcanic formations of Auvergne, the Velay and the Vivarais, som seinare vart gjeve ut i ein meir populærvitskapleg form i The Geology and extinct Volcanos of Central France i 1858. Desse bøkene var dei første som skildra Chaîne des Puys, og analysane som vart lagt fram her danna mykje av grunnlaget for vulkanologi.

Kjelder 
 Scrope, George Poulett (1858). The Geology and extinct Volcanos of Central France. J. Murray, London, 258 pp. ISBN 0-405-10459-6.
 Scarth, Alwyn; Tanguy, Jean-Claude (2001). Volcanoes of Europe. Oxford University Press, 243 pp. ISBN 0-19-521754-3. 
 Global vulkanisme plan: Chaîne des Puys
 Liste over vulkanar i Chaîne des Puys

Vulkanar i Frankrike
Fjellkjeder i Frankrike
Kottialpane

Dei cottiske Alpane (fransk: Alpes Cottiennes; italiensk: Alpi Cozie) er ei fjellkjede i dei sørvestlege områda av Alpane. Dei dannar grensa mellom Frankrike (Hautes-Alpes og Savoie) og Italia (Piedmont). Maddalena-passet ligg mellom fjellkjeda og Dei maritime Alpane, på andre sida av Col du Mont Cenis ligg Dei graiiske Alpane, på andre sida av Col du Galibier ligg Dauphiné-Alpane. Fréjustunnelane mellom Modane og Susa er ei viktig transportåre mellom Frankrike (Lyon, Grenoble) og Italia (Torino).

Dei cottiske Alpane er kjelda til elvane Durance og Arc og sideelvane deira på den franske sida. På den italienske sida er ho kjelde til elvane Dora Riparia og andre sideelvar til Po.

Fjelltoppar 
Dei høgste fjelltoppane i Kottialpane:

Fjellovergangar 
Dei største fjellovergangane i Dei cottiske Alpane er:

Kjelder 

Denne artikkelen bygger på «Cottian Alps» frå ,  den 15. april 2007.  

Cottiske Alpane
Cottiske Alpane
Cottiske Alpane
Dauphiné-Alpane

Dauphiné-Alpane (fransk Alpes du Dauphiné) 
er ei gruppe av fjellkjeder søraust i Frankrike, vest for hovudkjeda i Alpane. Aust for passet Col du Galibier og den øvre Durancedalen ligg Dei cottiske Alpane, nordaust for elva Arc ligg Dei graiiske Alpane (Vanoise), og vest for elvane Drac og Isère ligg dei lågare i fjella på Vercors-platået og Chartreuse. Mange toppar er høgare enn 3 000 meter og Barre des Écrins (4 102 m) er det høgaste. 

Av fjellkjeder innanfor Dauphiné-Alpane finn ein Massif des Écrins (i Parc national des Écrins) og Belledonne.

Fjelltoppar 

Dei største fjelltoppane i Dauphiné-Alpane er:

			Barre des Ecrins
		4 102 m
		
		Pic Felix Neff
		3 222 m
	
			La Meije
		3 987 m
		
		Vieux Chaillol
		3 163 m
	
			Ailefroide
		3 959 m
		
		Tete de Vautisse
		3 162 m
	
			Mont Pelvoux
		3 954 m
		
		Grand Pinier
		3 120 m
	
			Pic Sans Nom
		3 915 m
		
		Pic de Parieres
		3 050 m
	
			Pic Gaspard
		3 880 m
		
		Mourre Froid
		2 996 m
	
			Pic Coolidge
		3 756 m
		
		Grand Pic de Belledonne
		2 977 m
	
			Grande Ruine
		3 754 m
		
		Rocherblanc (Sept Laux)
		2 931 m
	
			Rateau
		3 754 m
		
		Taillefer
		2 861 m
	
			Montagne des Agneaux
		3 660 m
		
		Pic du Frene
		2 810 m
	
			Les Bans
		3 651 m
		
		Tete de l'Obiou
		2 793 m
	
			Sommet des Rouies
		3 634 m
		
		Grand Ferrand
		2 761 m
	
			Aiguille du Plat de la Selle
		3 596 m
		
		Pic de Bure (Aurouse)
		2 712 m
	
			Pic d'Olan
		3 577 m
		
		
			Pic Bonvoisin
		3 560 m
		
	
			Aiguilles d'Arves (høgaste punkt)
		3 514 m
		
	
			Grandes Rousses
		3 473 m
		
	
			Roche de la Muzelle
		3 459 m
		
	
			Sirac
		3 438 m

Fjellovergangar 

Dei største fjellovergangane i Dauphiné-Alpane er:

Fjellkjeder i Alpane
Fjellkjeder i Frankrike
Massif des Écrins

Massif des Écrins er eit fjellmassiv som dannar mesteparten av nasjonalparken Parc national des Écrins i Frankrike. Ho høyrer til fjellkjeda Dauphiné-Alpane, som igjen er ein del av Alpane.

Fjell i massivet 
 Barre des Écrins 4 102 m
 La Meije 3 983 m
 Pelvoux 3 946 m
 Roche de la Muzelle 3 465 m
 Ailefroide 3 953 m
 Pic Gaspard 3 883 m
 Le Râteau 3 809 m
 Coolidge 3 774 m
 La grande Ruine 3 765 m
 Roche Forio 3 730 m
 Les Bans 3 669 m
 Les Agneaux 3 663 m
 Pic de la Grave 3 628 m
 Pic de neige Cordier 3  618 m
 Aiguille du plat de la Selle 3597 m
 Les Rouies 3 589 m
 L'Olan 3 564 m
 La Plaret 3 564 m
 Tête de l'Etret 3 559 m
 Tête de Gandoliere 3 544 m
 L'Encoula 3 533 m
 Pointe des Arcas 3 478 m
 Pointe Guyard 3 460 m
 Tête des Fétoules 3 459 m
 Le Sirac 3 440 m
 Tête du Rouget 3 435 m
 Pic de Says 3 421 m
 Grande Aiguille de la Bérarde 3 419 m
 Aiguille des Arias 3 403 m
 Pointe de l'Aiglière 3 308 m
 Pointe Swan 3 294 m
 Le Jandri 3 288 m
 Tetes des Soulaures 3 242 m
 Pointe de Rougnoux 3 179 m
 Têtes des Vautisse 3 156 m
 Pic Combeynot 3 155 m
 Dibona 3 130 m
 Le Vieux Chaillol 3 117 m
 Pic des Souffles 3 098 m
 Tête de Dormillouse 3 084 m
 Pointe des Estaris 3 080 m
 Le Rochail 3 023 m
 Aiguille de Cedera 2 883 m
 Grun de Saint Maurice 2 776 m

Bakgrunnsstoff 
 Massif des Ecrins  (på fransk)

Ecrins
Ecrins
Ecrins
Ecrins
Esterelfjella

Esterelfjella er ei fjellkjede søraust i Frankrike i departementa Var og Alpes-Maritimes i Provence ved kysten av Middelhavet. Dei næraste byan er Mandelieu og Cannes (i aust) og Saint-Raphaël/Fréjus (i vest).

Jordsmonnet og bergarten i fjellet har vulkansk opphav, og består hovudsakleg av porfyr, som gjev klippene ein raudaktig farge. Terrenget er kupert med djupe kløfter og skogar av eik. Det høgaste punktet i massivet er Mont Vinaigre på 618 meter. 

Massivet dekkjer eit areal på 320 km², der 130 km² offisielt er verna under Forêt domaniale de l'estérel. Naturreservatet har mange turstiar for både sykkel og fotturistar.

Bakgrunnsstoff 
 Biletgalleri 

Fjellkjeder i Frankrike
Var
Alpes-Maritimes
Dei franske Alpane

Dei franske Alpane er den delen av Alpane som ligg i Frankrike. Dei høyrer til regionane Provence-Alpes-Côte-d'Azur og Rhône-Alpes.

Fjellkjeder i Dei franske Alpane som delvis eller heilt ligg i Frankrike er (frå sør til nord):
 Dei maritime Alpane
 Dei cottiske Alpane
 Dauphiné-Alpane
 Pelvoux
 Dei graiiske Alpane
 Wallis-Alpane 
 Préalpes

Mont Blanc er det høgaste punktet både i den franske delen og i heile Alpane. Større byar i området er Grenoble, Chamonix og Chambéry.

Skistader

Dei største skistadane i fjellområdet er: 

 Les Trois Vallées (Courchevel, Méribel, La Tania, Brides-les-Bains, Saint-Martin-de-Belleville, Les Menuires, Val Thorens og Orelle) : 338 skiløyper fordelt på 600 km.
 Portes du Soleil (Avoriaz, Châtel, Morzine, Les Gets, Saint-Jean d'Aulps, La Chapelle d'Abondance, Abondance, Montriond, sveitsisk skistader) : 288 løyper fordelt på 650 km. 
 Paradiski (La Plagne, Peisey-Vallandry, Les Arcs) : 239 løyper fordelt på 420 km.
 Via Lattea (Montgenèvre, italienske skistader) : 214 løyper fordelt på 400 km.
 Évasion Mont-Blanc (Combloux, Megève, Saint-Gervais, Saint-Nicolas-de-Véroce, Les Contamines Monjoie) : 183 løyper fordelt på 420 km.
 Espace Killy (Tignes, Val d'Isère) : 137 løyper fordelt på 300 km. 
 Grand Massif (Flaine, Les Carroz, Morillon, Samoëns, Sixt) : 134 løyper fordelt på 265 km. 
 Les Aravis (La Clusaz, Manigod, Croix Fry, Merdassier, Le Grand Bornand) : 133 løyper fordelt på 220 km. 
 Les Grandes Rousses (L'Alpe d'Huez, Vaujany, Auris-en-Oisans, Oz-en-Oisans, Villard-Reculas) : 117 løyper fordelt på 236 km. 
 Serre Chevalier : 111 løyper fordelt på 250 km. 
 La Forêt Blanche (Risoul, Vars) : 104 løyper fordelt på 180 km. 
 Les Sybelles (Le Corbier, La Toussuire, Les Bottières, Saint-Jean-d'Arves, Saint-Sorlin-d'Arves, Saint-Colomban-des-Villards) : 96 løyper fordelt på 310 km. 
 Valloire og Valmeinier : 83 løyper fordelt på 150 km. 
 Grand Domaine (Valmorel, Saint-François-Longchamp) : 82 løyper fordelt på 150 km. 
 Espace San Bernardo (La Rosière, La Thuile - Italie) : 73 løyper fordelt på 150 km. 
 Les Deux Alpes og La Grave : 69 løyper fordelt på 220 km. 

Fjellkjeder i Frankrike
Fjellkjeder i Alpane

fr:Géographie des Alpes#Alpes occidentales
nl:Alpen#Frankrijk
Préalpes

Préalpes er ei gruppe fjellkjeder med middels høgd i utkanten av Dei franske Alpane. Dei strekkjer seg frå Genfersjøen og sørvestover til elva Drôme. Fjella ligg vest for linja Chamonix - Albertville - Grenoble.

Fjella i fjellkjeda er, frå nordaust til sørvest: 
 Chablais (høgaste topp Hauts-Forts, 2 464 m)
 Aravis (høgaste topp Pointe Percée, 2 750 m)
 Bornes (høgaste topp Pointe Blanche, 2 438 m)
 Bauges (høgaste topp Arcalod, 2 217 m)
 Chartreuse (høgaste topp Chamechaude, 2 082 m)
 Vercors-platået (høgaste topp Grand Veymont, 2 341 m)

Fjellkjeder i Alpane
Fjellkjeder i Frankrike
Graji-Alpane

Dei graiiske Alpane (italiensk Alpi Graie, fransk Alpes Grées) er ei fjellkjede i den vestlege delen av Alpane. Ho ligg i Frankrike (Savoie), Italia (Piemonte og Aostadalen), og Sveits (vest i Valais). Dalane Col Ferret og Dora Baltea ligg mellom fjellkjeda og Wallis-Alpane, medan Dei cottiske Alpane ligg på andre sida av Col du Mont Cenis, og Dauphiné-Alpane på andre sida av Arcdalen. Chablais-Alpane ligg i nordvest. 

Dei graiiske Alpane kan delast inn i fire grupper: 

 Mont Blanc-gruppa (nord for Det litle St. Bernard-passet)
 Den sentrale gruppa (vasskiljet mellom Det litle St. Bernard-passet og Col du Mont Cenis) 
 Den vestlege eller franske gruppa, 
 Den austlege eller italienske gruppa.

Den vestlege gruppa inneheld Vanoise nasjonalpark; den austlege gruppa inneheld nasjonalparken Gran Paradiso.

På den franske sida av Dei graiiske Alpane renn vatnet ut i elvane Isère (Tarentaisedalen) og sideelva hennar Arc (Mauriennedalen), og av Arve. På den italienske sida renn vatnet ut i elvane Dora Baltea, Orco og Stura di Lanzo, alle sideelvar til Po.

Fjelltoppar 
Dei høgste fjelltoppane i Dei graiiske Alpane er:

Mont Blanc-massivet

Den sentrale gruppa

Den austlege gruppa

Den vestlege gruppa, Vanoise-massivet

Fjellovergangar 
Dei største fjellovergangane i Dei graiiske Alpane er vist i tabellen under. Gruppa som passet ligg i er merkt med MB for Mont Blanc-gruppa, S for Den sentrale gruppa, A for Den austlege gruppa, og V for Den vestlege gruppa.

Sjå òg 
 Mont Blanc-massivet
 Vanoise-massivet
 Dei sveitsiske Alpane

Bakgrunnsstoff 
 Dei graiiske Alpane på Summitpost

Fjellkjeder i Alpane
Fjellkjeder i Frankrike
Fjellkjeder i Italia
Fjellkjeder i Sveits
Fjell i Piemonte
Fjell i Valais
Jurafjella

Jurafjella er ei lita fjellkjede nord for Alpane, mellom elvane Rhinen og Rhone og er ein del av vasskilje mellom dei. Fjella, som definert av Johann Gottfried Ebel, ligg i Frankrike, Sveits og Tyskland. 

I Frankrike dekkjer dei i røynda regionen Franche-Comté, og strekkjer seg sør til regionen Rhône-Alpes aust for departementet Ain, der det høgaste punktet i fjellkjeda ligg på Crêt de la Neige. Sørenden av dei franske Jurafjella ligg nordvest i departementet Savoie. Nordenden ligg heilt sør i Alsace. Fjellkjeda dekkjer om lag 1600 kvadratkilometer og er verna som ein del av Jurafjella regionale naturpark.

I Sveits dekkjer fjellkjeda den vestlege grensa mot Frankrike i kantonane Basel, Solothurn, Jura, Bern (Bern-Jura), Neuchâtel, Vaud, og grensa mot Tyskland i kantonen Schaffhausen. Ho dekkjer òg delar av kantonen Basel-Landschaft. Dei sveitsiske Jurafjella har vorte industrialisert sidan 1700-talet og var eit stort senter i urmakarindustrien. Derfor ligg det relativt store byar i høgda, som La Chaux-de-Fonds, Le Locle og Sainte-Croix (kjend for speledåsane). Dette området har opplevd fråflytting sidan kring 1960. Fjellområdet er òg eit av tre åtskilte geografiske regionar i Sveits. Dei to andre er Det sveitsiske platået og Dei sveitsiske Alpane.

I Tyskland er Jurafjella lågare, og strekkjer seg inn i Bayern på platåa i Schwaben og Franken.

Namnet «Jura» kjem frå juria, ei latinisert form av den keltiske forstavinga jor- som tyder «skog».
Fjellkjeda har gjeve namn til det franske departementet Jura, den sveitsiske kantonen Jura og den geologiske perioden jura.

Kjelder 
 Denne artikkelen bygger på «Jura Mountains» frå , den 5. februar 2012. 
 oppgav desse kjeldene:

Bakgrunnsstoff 

Fjellkjeder i Frankrike
Fjellkjeder i Sveits
Fjellkjeder i Tyskland
Systrond

Systrond er eit tradisjonelt namn på bygda i Sogndal kommune som strekkjer seg frå Fatlaelvi i aust til Hella i vest. Namnet har ingen offisiell status og SSB nyttar nemninga Hermansverk/Leikanger på bygda og tettstaden. Innbyggjarnamnet på personar frå bygda er systrending.

Tidlegare hadde bygda to sentrumsdanningar om lag 3 km frå kvarandre, Hanahaug og Hermansverk, begge med butikkar, hotell, rutebåtanløp, post o.l. Sentrum på Hanahaug hadde Leikanger som offisielt namn (post, skipsanløp o.l.). I løpet av dei siste tiåra er dei fleste sentrumsfunksjonane på Hanahaug blitt nedlagt og Hermansverk er no det einaste reelle sentrumet på Systrond. Hanahaug har framleis ein operativ kai med anløp av hurtigbåt frå Bergen, eit hotell (Leikanger Fjord Hotel) og bruktbutikk.

Arkeologiske undersøkingar har vist at det har vore drive jordbruk på Systrond i meir enn 4500 år.

Tyding 
Det er ikkje heilt klårt kva fyrste delen av namnet tyder. Ei populær, folkeleg forklåring er at namnet skal komma av det norrøne ordet syr for ‘purke, hogris’, men dette blir avvist av Oluf Rygh i hans verk Norske Gaardnavne. Rygh skriv vidare at «forøvrigt maa dets Forklaring siges at være aldeles uvis». Ei anna folkeleg forklåring knyter fyrste del av namnet til verbet sjóða ‘koka, sy(da)’ og tanken er då anten at den sørvendte bygda «syder av varme» eller at den ca. 4 km breie fjorden, som sjeldan er heilt stille, «syd og læt» ustanseleg.

Språkforskarar har derimot nyleg framsett eit forslag at fyrsteleddet heng saman med himmelretninga «sør» og at Systrond er den «søre stranda».  Det finst i dagens namneflora inga «nordstrand» i området, men Balestrand, som ligg rett vest for Systrond og som fram til 1850 var ein del av Leikanger kommune, kan tenkjast å ha fungert som referanse for nemninga «sørstrand».

Sjå òg 
 Tettstader i Sogn og Fjordane

Kjelder 
 Fornminne frå Systrond på http://www.leikanger.kommune.no 
 Leikanger kommune  på http://fuv.hivolda.no 
 Innbyggjarnamn – forklaring på http://www.sprakrad.no
 SSB: «Tettsteder og sentrumssoner. 1. januar 2005. Sogn og Fjordane»
 O. Rygh om Systrond i «Norske Gaardnavne»

Busetnader i Sogndal
Bygder i Vestland
Leikanger
Kystalpane

Dei maritime Alpane eller Kystalpane er ei fjellkjede i den sørvestlege delen av Alpane. Ho dannar grensa mellom det franske departementet Alpes-Maritimes og den italienske provinsen Cuneo. På andre sida av Col de Tende ligg Dei liguriske Alpane og på den andre sida av Maddalena-passet ligg Dei cottiske Alpane. Mercantour nasjonalpark er ein del av Dei maritime Alpane.

Vatn frå Dei maritime Alpane renn ut i elvane Roya, Var og Verdon og sideelevane deira på den franske sida, og i Stura di Demonte og andre sideelvar til Tanaro og Po på den italienske sida.

Fjelltoppar 

Dei høgste fjelltoppane i Dei maritime Alpane er:

Fjellovergangar 

Dei viktigaste fjellovergangane i Dei maritime Alpane er:

Maritime Alpane
Maritime Alpane
Maritime Alpane
Alpes-Maritimes
Massif Central

Massif Central er eit stort fjellmassiv i dei sentrale og sørlege delane av Frankrike. Området var tidlegare vulkansk aktivt, men det har ikkje vore nokre utbrot her på 5 000 år. Mellom Massif Central og Alpane ligg ein djup dal frå nord til sør danna av elva Rhône, på fransk òg kalla sillon rhodanien («fura til Rhône»).

Massif Central var lenge ei transporthindring, men etter at motorvegen A75 opna har det både opna opp Massif Central og gjort det enklare å kome seg frå nord til sør.

Administrasjon 
Dei følgjande departementa vert hovudsakleg rekna som ein del av Massif Central: Allier, Ardèche, Aveyron, Cantal, Corrèze, Creuse, Haute-Loire, Haute-Vienne, Loire, Lot, Lozère og Puy-de-Dôme.

Dei følgjande regionane vert rekna som ein del av Massif Central: Auvergne, Limousin, medan Languedoc-Roussillon, Midi-Pyrénées og Rhône-Alpes delvis dekkjer området. 

Dei største byane er Clermont-Ferrand og Saint-Étienne.

Fjell 
Fjell i Massif Central (om lag frå nord til sør)
 Chaîne des Puys
 Puy de Dôme (1 464 m)
 Puy de Pariou (1 210 m)
 Puy de Lassolas (1 187 m) og Puy de la Vache (1 167 m)
 Monts-Dores
 Puy de Sancy (1 886 m)
 Le Cantal
 Plomb du Cantal (1 855 m)
 Puy Mary (1 787 m)
 L'Aubrac
 Cevennane
 Mont Lozère (1 702 m), den høgaste ikkje-vulkanske toppen
 Mont Aigoual (1 567 m), nær Le Vigan

Platå 
 Larzac
 Plateau de Millevaches

Bakgrunnsstoff 

Fjellkjeder i Frankrike
Vulkanar i Frankrike
Baden-Württemberg

Baden-Württemberg er ein tysk delstat (Land), sørvest i Tyskland. Hovudstaden er Stuttgart, arealet er 35 752 km² og folketalet 10,632 million (2013)

Tyske delstatar
Mont Blanc-massivet

Mont Blanc-massivet (italiensk Massiccio del Monte Bianco; fransk Massif du Mont-Blanc) er ei fjellkjede i dei vestlege delane av Alpane. Ho er kalla opp etter Mont Blanc, som med 4 808 moh er den høgaste fjelltoppen i Alpane. Fjellkjeda ligg i Frankrike (Haute-Savoie og Savoie), Italia (Aostadalen), og Sveits (vestlege Valais). Mont Blanc-massivet vert stundom rekna som både ein del av Wallis-Alpane og Dei graiiske Alpane. 

Col Ferret ligg mellom fjellkjeda og Wallis-Alpane og det Vesle St. Bernhard-passet skil ho frå Dei graiiske Alpane. På andre sida av Arvedalen ligg Aiguilles Rouges og Préalpes.

På den franske sida av Mont Blanc-massivet renn vatnet ut i elvane Arve og Isère. På den italienske sida er det elva Dora Baltea som tømmer fjellkjeda for vatn, medan vatnet på den sveitsiske sida renn ut i sideelvar til Rhône.

Fjelltoppar 
Dei største fjelltoppane i Mont Blanc-massivet er:

Brear
Dei største isbreane :

Mer de Glace
Trientbreen
Saleinabreen
Glacier des Bossons

Fjellovergangar 
Dei viktigaste fjellovergangane i Mont Blanc-massivet er:

Sjå òg
Dei sveitsiske Alpane

Fjellkjeder i Alpane
Fjellkjeder i Sveits
Fjellkjeder i Frankrike
Fjellkjeder i Italia
Fjell i Valais
Aostadalen

it:Alpi del Monte Bianco
Brandenburg

Brandenburg er eit tysk forbundsland (Bundesland). Hovudstaden er Potsdam, arealet er 29.654,16 km² og folketalet 2,550 millioner (2013). Brandenburg ligg aust i Tyskland, og grensar til Polen. Fram til 1990 var det ein del av DDR. Den tyske hovudstaden, Berlin er omslutta av Brandenburg, men er ikkje del av forbundslandet.

Tyske delstatar
Bremen

For byen med same namn, sjå byen Bremen

Bremen er eit tysk forbundsland (Bundesland). Det er det minste forbundslandet, både i areal og folketal, med 419,38 km² og 657 391 ibuarar (2013). Forbundslandet består av dei to byane Bremen og Bremerhaven. Det var ein sjølvstendig bystat fram til samlinga av Tyskland i 1870. Bremen var i mellomalderen ein av dei viktigaste av hansabyane.

Tyske delstatar
 
Frie riksbyar
William Herschel

Frederick William Herschel () var ein tyskfødd engelsk astronom og komponist som mellom anna oppdaga planeten Uranus og infraraud stråling.

Engelske astronomar
Engelske komponistar
Indre Eidsfjord kyrkje

Indre Eidsfjord kyrkje ligg på Holmstad i Sortland kommune og sokn i Vesterålen prosti. Kyrkja er ei arbeidskyrkje i tre. Ho skal ha 250 plassar, og vart vigsla i 1970. Arkitekt for kyrkja var Rolf Harlew Jenssen.

Utanfor kyrkja står ein bauta til minne om dei som omkom då D/S Havskaaren forliste utanfor Kvalnes i Lofoten 19. desember 1946.

Bakgrunnsstoff 
 Indre Eidsfjord kyrkje frå Kyrkjesøk
 
 Heimesida til kyrkjelyden i Sortland

Rolf Harlew Jenssen
Kyrkjer i Sortland
Norske kyrkjer frå 1970
Kyrkjer i Vesterålen prosti
Kulturminne i Sortland
Langkyrkjer i Sør-Hålogaland bispedømme